als_Latn dik_Latn sag_Latn
Tri javë pas luftës në Debalcev, njëra nga luftërat më të vështira në Ukrainë, banorët e këtij qyteti përshkruajnë se si duket jeta në këtë qytet.
Sipas fjalëve të njerëzve, qentë filluan t’i kafshojnë trupat e ushtarëve të vrarë, dhe sulmojnë qytetarët që tentonin t’i varrosin ata.
“Ka pas shumë kufoma sa që qentë filluan t’i kafshojnë ata. Nga disa nga ta ka mbetur aq pak sa që nuk kemi pasur as çka të varrosim”, tha për AP-në 62 vjeqarja Natalia Maslova.
Gazetarët e “Associated Press” që arritën në qytet menjëherë pasi që forcat proruse e marrin qytetin në duar kanë thënë se trupa të zbuluar të ushtarëve ukrainas qëndronin të shtrirë në rrugë pranë kopshteve të banorëve.
“Njerëzit janë varrosur ku ka qenë e mundur. Në gropa, në rrugë, në oborre”, ka deklaruar Maslova.
Maslova është një nga gjashtë pacientët që janë në spitalin e qytetit I cili është rihapur një javë më parë. Megjithatë problemi është se ende nuk ka ujë dhe ngrohje .
Maslova tregon se kur banesa e saj është goditur nga granatat dhe ka thyer dritaret nga të ftohtit ka fituar bronhitis.
“Ne patëm shumë frikë”, tha ajo . "Ata janë zhdukur të gjitha. Unë isha personi i vetëm në katin tone”.
Blloqe të mëdha apartamentesh janë braktisur , dhe qindra njerëz presin në rend para një nga dyqaneve të mbetura.
Siç raportohet rebelët kanë vendosur një copë bukë për person.
Marina Trifonova një infermiere e cila ka qenë në Debalcev gjatë luftës, ka thënë për AP se shumë kanë shkuar, disa po kthehen.
Në Debalcev para luftës kanë jetuar 25 mijë njerëz. Siç thuhet ai numër është zvogëluar në mes 5 mijë dhe 8 mijë banorë.
Gazetarët raportojnë se shërbimet urgjente u ndihmojnë banorëve duke u ofruar batanije dhe ujë e po ashtu edhe që të mbushin telefonat e tyre celularë.
Aleksandër Afendikov, kryetari i vetëshpallur i bashkisë Debalcev i tha AP-së se separatistët rusë po mundohen ta kthejnë jetën normale në qytet sa më shpejt që është e mundur.
Sipas tij prioritet janë rindërtimi i spitaleve, shkollave dhe objekteve të banimit.
Të paktën 179 ushtarë ukrainas janë vrarë në luftimet në Debalcev, i cili për shkak të kryqëzimit hekurudhor ka qenë një qytet i rëndësishëm strategjik në konfliktin mes rebelëve proruse dhe ushtrisë ukrainase
Numri i civilëve të vrarë ende nuk është publikuar.
Kryeministri i Kosovës, Isa Mustafa thotë se Bordi i AKP-së do të kompletohet dhe...
Kosovën është duke e vizituar kirurgu i obezitetit dhe metabolizmit doktor Alper Çelik, i cili...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn